# Okleveles könyvvizsgálói képesítés

**Közgazdaságtan és pénzügyek írásbeli vizsga**

***A* sorozat FELADATOK**

**2014. január 23.**

**A megoldáshoz rendelkezésre álló idő: 180 perc**

**Használható segédeszközök: nem programozható számológép**

**jelenérték-táblázatok (helyszínen kapják)**

**I. Karikázza be a helyes válasz betűjelét a tesztkérdéseknél!**

Mindig csak egy helyes válasz van.

a helyes megjelölés 2-2 pont

ha nem jelölt meg semmit = 0 pont

a helytelen megjelölés –1 pont

|  |  |  |  |
| --- | --- | --- | --- |
|  |  | **Elérhető:** | **Elért**  **pontszám:** |
| **1-20.** | **40 pont** |

**II. Fejtse ki a kérdésekre adott választ!**

|  |  |  |  |
| --- | --- | --- | --- |
|  |  | **Elérhető:** | **Elért pontszám:** |
| **21.** | **20 pont** |  |
|  | **összesen** | **20 pont** |  |

**III. Válaszolja meg, ill. számolja ki a feladatokat két tizedesre!**

|  |  |  |  |
| --- | --- | --- | --- |
|  |  | **Elérhető:** | **Elért pontszám:** |
|  | **22.** | **6 pont** |  |
|  | **23.** | **8 pont** |  |
|  | **24.** | **12 pont** |  |
|  | **25.** | **6 pont** |  |
|  | **26.** | **8 pont** |  |
|  | **összesen** | **40 pont** |  | |

|  |  |  |
| --- | --- | --- |
| **Elfogadáshoz szükséges**  **pontszám: 60 pont** | **Összes elérhető**  **pontszám: 100 pont** | **Összes elért**  **pontszám:** |

|  |  |
| --- | --- |
| **Minősítés:** |  |

**Budapest, 2014. január Javította:**

**I. Karikázza be a helyes választ a következő tesztkérdéseknél!**

Elérhető összesen: 40 pont

**1. Az államadósság változásának fizetési mérlegre gyakorolt hatását gyengíti, ha:**

1. Az ország exporttermékeinek versenyképessége csak kismértékben függ az ártól.
2. Az exportnak jelentős importtartalma van.
3. A hazai valuta jelentős leértékelésére kell számítani.
4. A költségvetési restrikció vagy expanzió elsősorban a transzferkiadásokat érinti, hiszen ekkor a változások elsősorban a lakossági és a vállalati döntésektől függnek.
   1. Mind a négy válasz igaz.
   2. Kizárólag a II., a III. és a IV. igaz.
   3. Kizárólag az I., a II. és a IV. igaz.
   4. Kizárólag az I. igaz.

|  |  |
| --- | --- |
| 2 pont |  |

**2. Hogyan hívják az Európai Unió monetáris irányító intézményét?**

a) ESCB

b) ECB

c) EMU

d) EMR

|  |  |
| --- | --- |
| 2 pont |  |

**3. Az alábbiak közül melyik meghatározás igaz a várományfedezeti nyugdíjrendszerre?**

1. Demográfiai változások esetén a rendszerben jelentős pénzügyi problémák keletkezhetnek.
2. Generációk közötti vagyonátcsoportosítás történik.
3. Minden biztosítottról egyedi tőkefedezeti számlát vezetnek.
4. A szükséges járulékfizetés mértékét az elérendő nyugdíj értékéből számolják visszafelé.

|  |  |
| --- | --- |
| 2 pont |  |

1. **Melyik állítás(ok) igaz(ak)?**

I. Horizontális fúzió során a létrejövő vállalat egy termelési lánc mentén terjeszti ki ellenőrzését.

II. Az ajánlattevő szempontjából az értékpapírral (saját részvényével) finanszírozott fúzió kevésbé kockázatos.

III. Végelszámolásra kerül sor, ha a csődeljárás eredménytelen volt.

IV. Fúziónak tekinthető az is, ha egy vállalat felvásárol egy másikat.

1. Kizárólag I.
2. Kizárólag I., III.
3. Kizárólag II., IV.
4. Kizárólag I., II., IV.

|  |  |
| --- | --- |
| 1. pont |  |

1. **Melyik állítás(ok) igaz(ak) az Európai Unió költségvetésére?**
2. A tradicionális saját forrásokat a beszedett vámok 75%-a gyarapítja.
3. A GNI-alapú források teszik ki az Európai Unió költségvetési bevételeinek legnagyobb részét.
4. A strukturális kiadások két alapvető célt szolgálnak: az elmaradottabb régiók mezőgazdaságának fejlesztését és az integráció teljesebbé tételét.
5. A kiadások öt kategóriája közül az egyik az Európai Monetáris Unió megteremtésével kapcsolatos adminisztrációs költségek.
6. Kizárólag I., II.
7. Kizárólag I., IV.
8. Kizárólag III.
9. Kizárólag II., IV.

|  |  |
| --- | --- |
| 1. pont |  |

1. **Melyik állítások hamisak a biztosítási tevékenységgel kapcsolatban?**
2. A viszontbiztosítás során a biztosított egy másik biztosítónál is szerződést köt ugyanarra a kockázatra.
3. A házassági biztosítás a nem-életbiztosítási ág egyik ágazata.
4. A biztosítók olyan intézmények, amelyek szerződésben meghatározott feltételekkel és díjért a kockázatok átvállalását végzik.
5. Magyarországon nem alapítható biztosító az életbiztosítási és nem-életbiztosítási ág együttes művelésére.
6. Kizárólag I., III., IV.
7. Kizárólag III., IV.
8. Kizárólag I., II.
9. Kizárólag I., II., IV.

|  |  |
| --- | --- |
| 2 pont |  |

**7. Melyik állítások igazak a következő számítási műveletek közül?**

1. Két befektetés korrelációs együtthatója a két befektetés hozama közötti kapcsolat szorosságát is jelzi.
2. A portfolió hozama és szórása a benne szereplő értékpapírok hozamának valamint szórásának súlyozott számtani átlaga.
3. A béta azt méri, hogy a piaci kockázati prémium 1 százalékpontos emelkedésére hány százalékponttal változik az adott értékpapír várható kockázati prémiuma.
4. A tőkepiaci javak árazásának modellje alapján: ri = rf + βi (rm-rf)
5. Kizárólag I., II.
6. Kizárólag I. III.
7. Kizárólag I., II., IV.
8. Kizárólag I., III., IV.

|  |  |
| --- | --- |
| 2 pont |  |

**8. Melyik állítások igazak a tőkeáramlási mátrixra?**

1. A magánszektor nem pénzügyi egyenlege: I-S
2. Az állami szektor nem pénzügyi egyenlege: G+TR-T
3. A külföld nem pénzügyi egyenlege: X-M+R
4. A bankszektornak nincs nem pénzügyi egyenlege.
5. Kizárólag I., II.
6. Kizárólag III., IV.
7. Kizárólag I., II., III.
8. I., II., III., IV.

|  |  |
| --- | --- |
| 2 pont |  |

**9. A jegybanki monetáris politika direkt eszközei közé tartoznak**

1. a repó ügyletek,
2. a kötelező tartalékráta,
3. a kamatplafon,
4. a swap ügyletek.
5. Kizárólag I., III.
6. Kizárólag I. IV.
7. Kizárólag II., III.
8. Kizárólag II., IV.

|  |  |
| --- | --- |
| 2 pont |  |

**10. Mennyit ér az a részvény, amely a következő évben 2.000 forint osztalékot fizet, a hasonló befektetésektől elvárt hozam évi 8% és az osztalékok várható növekedési üteme évi 4%?**

**A részvény árfolyama:**

1. 500 Ft
2. 5.000 Ft
3. 50.000 Ft
4. 500.000 Ft

|  |  |
| --- | --- |
| 1. pont |  |

**11. Lebegő árfolyam esetén**

1. az árfolyam egy meghatározott alsó és felső pont között ingadozhat.
2. az árfolyam egy úgynevezett paritás körül lebeghet.
3. a jegybank csak nem-hivatalosan avatkozhat be az árfolyamok alakulásába.
4. a jegybank semmiképpen sem avatkozhat be az árfolyamok alakulásába.

|  |  |
| --- | --- |
| 1. pont |  |

**12. Az alábbiak közül melyik NEM tartozik a CAPM-modell feltételei közé?**

a.) Minden befektető kockázatkerülő.

b.) Minden befektetési eszköz tetszőleges mértékben osztható.

c.) Nincsenek adók.

d.) Minden befektető ugyanolyan sorrendben preferálja az eszközöket.

1. **A hozamgörbékre vonatkozó, alábbi állítások közül melyik a HAMIS?**
2. A likviditás-preferencia elve alapján a befektetők rövidebb futamidőkre magasabb hozamokat várnak el.
3. Vízszintes hozamgörbe esetén a befektetők ugyanakkor éves hozamot várnak el minden lejáratra.
4. A stabil inflációs körülményeknek normális, emelkedő hozamgörbe felel meg.
5. Az inverz hozamgörbe jellemzően a csökkenő inflációs várakozások időszakára igaz.

|  |  |
| --- | --- |
| 1. pont |  |

**14. feladat**

Mennyi a Dollár/Forint egyéves határidős árfolyama, ha a prompt árfolyam 200 HUF/USD a forint befektetések egyéves kamatlába 6%, a dollár befektetések egyéves kamatlába 2%?

a.) 1,0039 USD/HUF

b.) 0,0050 USD/HUF

c.) 0,9622 USD/HUF

d.) 0,0048 USD/HUF

|  |  |
| --- | --- |
| 2 pont |  |

**15. Mely állítások igazak túl magas infláció esetén?**

1. Csökken a beruházási kedv és a megtakarítások összege.
2. Csökken a fogyasztás, ezáltal nő a megtakarítás.
3. A magas infláció nyertesei az állam és a hitelt felvevők.
4. A megnövekedett gazdasági kockázat hatására a fogyasztás nő.
5. Kizárólag I., III., IV.
6. Kizárólag II., III.
7. Kizárólag II., III., IV.
8. Kizárólag III., IV.

|  |  |
| --- | --- |
| 2 pont |  |

**16. Melyik állítások igazak?**

1. Kamatlábat csak hitelviszonyt megtestesítő ügyletekre használnak, míg hozamot minden fajta befektetésre.
2. Az IRR alapján a hitelt elfogadjuk, ha az érteke magasabb, mint a piaci alternatív kamatláb.
3. Diszkontálással jövőbeli pénzáramlások jelenértéke számítható ki.
4. A P/E ráta és az osztalék-kifizetési ráta között reciprok kapcsolat van.
5. Kizárólag I., II.
6. Kizárólag I., III.
7. Kizárólag I., II., III.
8. Kizárólag I., II., IV.

|  |  |
| --- | --- |
| 2 pont |  |

**17. Melyik állítások HAMISAK a származtatott termékekkel kapcsolatban?**

1. A swap- vagy csereügyletek két értékpapír cseréjét jelentő ügyletek.
2. Shortnak (rövidnek) nevezünk egy pozíciót, ha az adott termék áremelkedése növeli, és longnak (hosszúnak) ha az adott termék áremelkedése csökkenti a vagyonunkat.
3. A befektetési motivációk közül a hedge célja egy nyitott pozíció bezárása.
4. A derivatív ügyletek végrehajtása és értékelése egy mögöttes termék áralakulásától függ.
5. Kizárólag I., III., IV.
6. Kizárólag III., IV.
7. Kizárólag I., II.
8. Kizárólag I.,II., IV.

|  |  |
| --- | --- |
| 2 pont |  |

**18. Melyik válaszok adják az állam által ellátott gazdasági feladatok teljes leírását?**

1. Az újraelosztás, a vámpolitika, a fejlesztési politika és a versenyszabályozás felügyelete.
2. Allokációs funkció, a stabilizációs és az újraelosztási funkció betöltése.
3. A gazdaság működésének intézményi és jogi feltételeinek biztosítása.
4. Stabilizáció adózás és transzferek kifizetése révén.
5. I., II.
6. II., III.
7. III., IV.
8. I.,II.,III.,IV.

|  |  |
| --- | --- |
| 2 pont |  |

**19. Válasza ki a HAMIS állításokat! A vállalkozás pénzáramlásainak becslése során:**

1. Az indirekt módszerrel történő számítás a tényleges pénzáramlás-elemekből indul ki.
2. A tárgyévi (adózás utáni) eredmény összeállítása az indirekt módszer kiindulópontja.
3. Az explicit időszakaszban alapértelmezésként nominális pénzáramlásokkal történik a számítás, mert az adok kiszámításához a tényleges, nominális pénzáramlások adjak az egyértelmű kiszámítási alapot.
4. A direkt módszerrel történő számítás az eredményből és a mérlegekből indul ki.
   1. Kizárólag I., IV.
   2. Kizárólag I., III.
   3. Kizárólag II., III.
   4. Kizárólag II., IV.

|  |  |
| --- | --- |
| 2 pont |  |

**20. Melyik állítások igazak a következő számítási műveletek közül?**

1. Az EBKM éven belül lineáris kamatszámítást alkalmaz, éven túl pedig kamatos kamatszámítást.
2. A portfolió szórása a benne szereplő értékpapírok szórásának súlyozott számtani átlaga.
3. A névleges kamatlábról effektív kamatlábra történő áttéréskor használatos képlet r = (1+k/m)m-1
4. A reálhozamot úgy kapjuk meg, ha a nominális hozamot korrigáljuk az infláció mértékével.
5. Kizárólag I., II.
6. Kizárólag I., III.
7. Kizárólag I., II., IV
8. Kizárólag I., III., IV.

|  |  |
| --- | --- |
| 2 pont |  |

**21. Mutassa be a kötvény és a részvény főbb jellemzőit és tegyen közöttük összehasonlítást**

**(Ezen belül térjen ki a két értékpapír**

**- nyújtotta lényegesebb jogokra,**

**- jellemzőire,**

**- fajtáira,**

**- speciális típusaira,**

**- a befektetők és a kibocsátók előnyeire és hátrányaira)!**

**(20 pont)**

**22. Egy részvénytársaság az elmúlt 5 évben az adózott nyereség 30%-át fizette ki osztalékként, és ezt az arányt a jövőben is fenn kívánja tartani. A következő évre tervezett osztalék részvényenként 2.000,- Ft. A társaság saját tőke arányos nyeresége 15%**

**(6 pont)**

1. **Mennyi a társaság részvényeibe történő befektetés várható hosszú távú hozama, ha a részvényt 30.000,- Ft-os árfolyamon vásárolják meg?**

**(2 pont)**

1. **A 30.000,- Ft-os árfolyam mekkora hányada tudható be a növekedési lehetőség jelenértékének? Használja fel az a)-ban kiszámolt hozameredményt!**

**(2 pont)**

1. **Hány forinttal lesz nagyobb a következő évben egy részvény könyv szerinti értéke?**

**(1 pont)**

1. **A befektetők hányszoros árat hajlandók fizetni egy Ft jövőbeli nyereségért?**

**(1 pont)**

**23. Egy kötvényt 30.000,- Ft-os névértéken és 7%-os névleges kamatozással bocsátották ki. A kötvényszerződés feltételei között szerepel, hogy a kibocsátó a kamatokat évente fizeti, a névérték visszafizetése pedig a lejárati idő végén egy összegben történik. A kötvény lejáratáig még 3 év van hátra. A hasonló kockázatú befektetések hozama jelenleg 5%.**

**(8pont)**

**Feladat**

1. **Határozza meg, hogy mennyi a kötvény reális árfolyama!**

(2 pont)

1. **A lejárat előtt egy évvel, közvetlenül az évi kifizetések előtt a kötvény árfolyama 31.500,- Ft. Adja meg a kötvény bruttó és nettó árfolyamát!**

(2 pont)

1. **A b) adatai segítségével számítsa ki a kötvény szelvényhozamát és belső megtérülési rátáját, és mutassa meg összefüggésüket a kötvény kamatlábával!**  (4 pont)

**24. Egy Társaság beruházást tervez, melyből az 1. évben 100M Ft árbevétel származik, és ez évente 40M Ft-tal növekszik várhatóan.**

**A terv megvalósulása 150 millió forint egyszeri beruházást igényel a nulladik évben, majd az első évben 5 millió forint, a második évben további 2 millió forint forgóeszköz beszerzését kívánja meg.**

**A gyártási költségek összege az 1. évben 20M Ft, ezt követően minden évben 10%-kal nő. Az értékcsökkenés évi 10%.**

**A tervezett üzemeltetési idő 3 év. Az üzemet a 3. év végén maradványértéken, a forgóeszközöket könyv szerinti értéken értékesítik.**

**A hasonló befektetésektől elvárt hozam évi 10%.**

**A vállalati nyereségadó mértéke az adóalap 10%-a.**

**Az évközi pénzáramlásokat az év végén vegye figyelembe! (12 pont)**

**a) Hogyan alakul az 1.-3. évben a működési CF?**

(10 pont)

**b) Mekkora a beruházás nettó jelenértéke, ha a 4. évtől a beruházásból nem származik pénzáram?**

(2 pont)

**25. Ön 10 M Ft értékben kedvezményes hitelt vett fel. A hitelt annuitással kell visszafizetnie, a hitel futamideje 10 év, és minden év végén kell a törlesztéseket megfizetnie. A hitel kamatlába évi 5%, miközben a hitel elvárt hozama 7%.**

**(6 pont)**

**a) Mekkora a hitel ténylegesen fizetendő éves törlesztőrészlete?** (2 pont)

**b) Mekkora lenne piaci feltételek esetén az éves törlesztőrészlet?** (2 pont)

**c) Mekkora a hitelfelvétel nettó jelenértéke?**  (2 pont)

**26. Egy projekt pénzáramlása a következő 4 évben várhatóan évi 5 millió forint lesz. A projekt tőkeköltsége évi 10%. A projekt egyszerű megtérülési ideje 2 év. (8 pont)**

**a) Mekkora a projekt nettó jelenértéke?** (2 pont)

**b) Mekkora a projekt jövedelmezőségi indexe?** (2 pont)

**c) Mekkora az a minimális éves pénzáramlás, ami mellett még elfogadná a projektet?** (2 pont)

**d) Mekkora lenne ekkor (a c) feladat eredménye mellett) a diszkontált megtérülési idő?** (2 pont)